Dunaj, 13. februarja 1813
<p>Vaša milost!
</p><p>Seznam za Cernazaja, posamezne kose obsidiana (z etiketami) in Hoffmannova in Gilbertova nadaljevanja je oskrbnik grofa Blagaja, Dolžan iz Radovljice, Zupanov dober prijatelj, ki je enega od mladih Blagajev na poti v <u>Schemnitz</u> pripeljal sem in <u>danes</u> zopet odšel nazaj v Ljubljano (čez 8 dni bo vsekakor prispel tja), z veseljem sprejel za prenos. <i>Spero <u>suo tempore</u> recte <u>ventura</u> omnia</i>. Tammerburg je izjavil, da bi mu bila <u> <i>bohinica</i> </u> ali <u> <i>idriana</i> </u>  ljubša kakor 14 florintov za obsidian (ki se v večji obliki zelo redko pojavlja). Zato mu nisem razen majhnih potrdil [?] po 1 florint <u>v dunajski valuti</u> in 1 dvajsetak v srebru plačal ničesar.
</p><p>Jutri sva z Jenkom povabljena h Goldu. Edvarda je mati ob štirih <i>superstitibus</i> verjetno že prebolela; ni bil ravno bistre glave in vodenoglavost pač ni ozdravljiva.
</p>
Tammerburg mi je razlagal, da Wernerja <u>kar precej mika,</u> da bi se preselil na Dunaj, začel živeti od zasluženega, zasebno poučeval visoke gospode itd. <i>Quamquam <u>velim,</u> tamen <u>vix</u> credam.</i>
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1813-02-14
<a rel="nofollow" class="external free" href="http://nl.ijs.si/e-zrc/zois/html/MP51.html">http://nl.ijs.si/e-zrc/zois/html/MP51.html</a>